Sertifikaat in Bybelinterpretasie. Krediete vir studieprogram in BedieningBet-El Bybel Instituut
Studente wat registreer vir die Sertifikaat in Bybelinterpretasie verwerf kennis aangaande ‘n beter lees en verstaan van die Bybel as God se Woord. Hierdie sertifikaat is n kredietdraende Vlak AA kursus wat bestaan uit een module en twee vakeenhede en vorm deel van Kwalifikasie 101571 onder die SAQA (South African Qualifications Authority) omgewing, soos aanbeveel en goedgekeur deur die QCTO (Quality Council for Trades and Occupations), Die kwalifikasie word onder toesig van LEDISA Academy (Pty) Ltd aangebied.
Die Sertifikaat in Bybelinterpretasie is ‘n bywoningsertifikaat wat bestaan uit een module en twee vakeenhede met die totale kredietwaarde van 30 SAQA krediete, oordraagbaar na die Beroepsertifikaat in Bedieningspraktyk. Die finale uitkomste van hierdie kwalifikasie is as volg:
Sienswyses m.b.t inspirasie en outoriteit van die Bybel.
Die oorsprong, historiese agtergrond, struktuur en boodskap van die Bybel.
Verhouding tussen Ou en Nuwe Testamente.
Verskillende literatuursoorte en -style van die Bybel.
Geloofstradisies m.b.t Bybelinterpretasie.
Beginsels m.b.t Bybelinterpretasie vir ‘n hedendaagse konteks.
Skadelike praktyke t.o.v Bybelinterpretasie.
Die toelatingsvereistes vir die Sertifikaat in Bybelinterpretasie is Graad 12, met Engels as vereiste. Die taal waarin ons met u kommunikeer, u begelei in u studies en ook kontaksessies aanbied (sien studiemetode hieronder), is wel Afrikaans. Dit is egter ‘n vereiste van die Departement van Onderwys in hierdie stadium dat die studiemateriaal en eksamens in Engels hanteer moet word. Dis ongelukkig buite ons beheer en is voorskriftelik met betrekking tot die akkreditasievereistes.
Studente wat registreer vir hierdie kursus moet slegs drie teoretiese modules suksesvol voltooi. Ons beveel aan dat voltydse studente die program binne 6 maande voltooi, terwyl deeltydse studente dit binne ‘n bestek van een (1) jaar behoort te voltooi.
Hierdie studieprogram word deur middel van afstandsonderrig onder mentorskap aangebied. Dit behels selfstudie deur studente, die bywoning van enkele internet-besprekingsessies (altyd na-ure aangebied), die indiening van werkopdragte, asook die voltooiing van ‘n eksamen. Geen praktiese werk word vereis nie.
Die Sertifikaat in Bybelinterpretasie (30 krediete) behels die volgende module en twee (2) vakeenhede:
Die Bybel & Bybelinterpretasie (30 Krediete)
Die Bybel as bron vir Christenskap
Oorsig oor die Bybel.
Inspirasieleer en outoriteit.
Bronne en hulpmiddels vir die lees van die Bybel.
Tradisies van Bybelse interpretasie.
Bybelse interpretasie vir hedendaagse kontekste.
Skadelike Bybelinterpretasie praktyke.
Die koste van die studieprogram is R 3 250.00. Hierdie studiekoste sluit registrasie, assessering, fasilitering, sertifisering, asook alle studiemateriaal in. Die versendingskoste van u studiemateriaal is egter nie hierby ingesluit nie. U kan volledige inligting oor die studiekoste en afbetalingsopsies verkry in die Prospektus wat beskikbaar is vanaf die Hoofblad onder die skakel “Gratis Bronne”.
Registreer vir die Sertifikaat in Bybelinterpretasie